钦定古今图书集成/明伦汇编/氏族典/第195卷 > 《廖用贤尚友录》 > 刁逵
## 钦定古今图书集成/明伦汇编/氏族典/第195卷 > 《廖用贤尚友录》 > 刁逵

按《晋书刁协传》：“协子彝，彝子逵，字伯道，隆安中为广
州刺史，领平越中郎将，假节。不拘名行，以货殖为务。
桓元篡位，以逵为西中郎将、豫州刺史，镇历阳。刘裕
起义，逵执裕参军诸葛长民，槛车送于桓元，至当利
而元败，送人共破槛出，长民遂趋历阳。逵弃城而走，
为下人所执，斩于石头。子侄皆死，惟小弟骋被宥，为”
给事中；寻谋反，伏诛。